
       REPUBLIKA HRVATSKA
TRGOVAČKI SUD U VARAŽDINU	                    
       Varaždin, Cehovska ulica 1


	Poslovni broj: St-191/2026-22



Z A P I S N I K
od 11. kolovoza 2026. 

sastavljen kod Trgovačkog suda u Varaždinu
u prethodnom postupku nad dužnikom 
W-CONSIL d.o.o., Donji Kućan, Varaždinska ulica 23, OIB:05863049936
radi očitovanja o prijedlogu za otvaranje stečajnog postupka
i radi rasprave o pretpostavkama za otvaranje stečajnog postupka


Nazočni od strane suda: 
Sudac: Denis Krnjak  
Zapisničar: Nevenka Vuković 

	Stečajni sudac otvara raspravu u 9:30 sati i utvrđuje da su od pozvanih osoba pristupili:
	
· za predlagatelja RH: zastupnica po zakonu Jelena Knežević, zamjenica ŽDO
· za Financijsku agenciju: nitko, dostava poziva uredna
· za dužnika:  nitko, dostava poziva uredna
· privremeni stečajni upravitelj: Damir Katić


	Utvrđuje se da na današnje ročište nisu pristupili uredno pozvani predstavnik Financijske agencije i direktor dužnika.

Sud donosi 
z a k lj u č a k

Ročište će se održati bez prisutnosti nepristupjelih osoba.

	Stečajni sudac objavljuje da je predmet današnjeg ročišta rasprava radi očitovanja o prijedlogu za otvaranje stečajnog postupka i rasprava o pretpostavkama za otvaranje stečajnog postupka nad dužnikom W-CONSIL d.o.o., Donji Kućan, Varaždinska ulica 23, OIB:05863049936.

	Utvrđuje se da je u spis zaprimljeno izvješće privremenog stečajnog upravitelja 30. srpnja 2026. koje je objavljeno na e-Oglasnoj ploči 4. kolovoza 2026..

	Privremeni stečajni upravitelj izjavljuje da u cijelosti ostaje kod svog izvješća kao i kod istaknutih prijedloga. 

	Prisutna zastupnica po zakonu RH izjavljuje da u cijelosti prihvaća izvješće privremenog stečajnog upravitelja. 

	Utvrđuje se da je uvidom u web-portal FINA-e, e-Blokada utvrđeno da u Očevidniku neizvršenih osnova za plaćanje na dan 11. kolovoza 2026. dužnikove obveze po svim neizvršenim osnovama za plaćanje s kamatom iznose 6.831,09 eura.

	Utvrđuje se da  je sud u elektronskom sustavu MUP-Podaci o vlasništvu vozila izvršio provjeru te da je utvrđeno da dužnik u vlasništvu nema motornih vozila te je i uvidom u elektronskom sustavu Zajednički informatički sustav zemljišnih knjiga i katastra utvrđeno da dužnik nema u vlasništvu nekretnine.

	Vrši se uvid u svu dokumentaciju koja se nalazi u spisu.

		
	Nakon toga, sud donosi

z a k lj u č a k
	

I. 	Vjerovnicima će se uputiti poziv u skladu sa čl. 132. st. 1. Stečajnog zakona 

	II.	Od HZMO će se zatražiti podaci o zaposlenicima. 



	Ovaj zapisnik objavit će se na e-Oglasnoj ploči suda.

					Dovršeno u 9:40 sati

